<<สถานที่เดิมพัน>>

     ห้าง Lotus สาขาสามกอง ชั้น G บริเวณตรงกลางห้างโซน Home pro จังหวัดภูเก็ตครับ

<<เจ้ามือใหญ่กล่าวแนะนำ>>

     เป็นร้านที่มีชื่อเสียงพอสมควร และแปลกประหลาดเอาเรื่องที่มาตั้งอยู่ใน Lotus 555+  น้อง GB อิ่มจากคาวเลยมาหาอะไรหวานๆทานกันต่อจ๊ะ ร้านขนมหวานโฮมเมด สไตล์ญี่ปุ่น (เค้าว่างั้น 555+) ที่มีภาษาญี่ปุ่นอยู่ยุบยับไปหมด ตั้งแต่ชื่อร้านยันเมนูอาหาร ตกแต่งร้านดูอบอุ่นๆ น่านั่งไม่น้อย พร้อมใช้คอนเซ็ปท์ Happy Handmade Dessert Cafe น้องพนักงานยิ้มแฉ่งรับเราดูเป็นกันเอง นำทางเข้าไป ร้านดูคึกคักดีไม่น้อย บางช่วง ถึงขนาดมีคนมานั่งมายืนรอหน้าร้าน เพื่อรับประทาน (จริงๆ ผมอาจจะนั่งแช่นานไปหน่อย โต๊ะเลยไม่ว่างก็ได้นะ 555+)

    เมนูในร้านก็ตามประสาร้านขนมสมัยใหม่ มีตั้งแต่ Toast ปังเหลี่ยมตามสมัยนิยม ไปจนถึงไอศครีมและน้ำแข็งไสที่มีกันแทบทุกร้าน นอกจากนี้มี Breakfast และ Brunch จำพวก Casserole หรือ Oat pancake บริการ ตบด้วยของหวานกันต่อ เช่น เครป แพนเค้ก และเค้กช็อกโกแลต ที่ใช้ของส่วนประกอบมาจากประเทศเบลเยี่ยม (เค้าว่างั้น 555+) ดูหน้าตาน่าทานดีไม่น้อย ปิดด้วยเครื่องดื่มทั้งร้อน เย็น ชา กาแฟ โซดา ตามสเต็ป รวมๆแล้วกดไปเกือบๆ 100 เมนู อยากฟินแบบไหน ระบุติ๊กๆสิ่งที่ท่านปราถนาลงในใบสั่ง แล้วนำไปยื่นที่เคาร์เตอร์ ชำระเงินเสร็จ หยิบเสาไม้พร้อมหมายเลข ไปนั่งน้ำลายหกที่โต๊ะได้เลย เดี๋ยวน้องจะเอาไปเสริ์ฟให้เองจ๊ะ เมียงมองและแอบลอกการบ้านคนอื่นเค้าบ้างตามสไตล์ 555+ ลองวัดใจกันไปดูจ๊ะ

<<คู่ต่อสู้วัดใจ >>

     - Strawberry cheese crepe ( 155 บาท) ????????????????: เครปโฮมเมดเนื้อเย็นๆ บางหอมพอใช้ได้ ยัดใส้ครีมมาตู้มๆพอควร ท้อปปิ้งด้วย สตรอเบอร์รี่สด ไม่หวานเท่าไหร่ หอมพอได้ ชีสครีมซอสอัดเข้าไป และไอศครีมวนิลลา ซอสสตรอเบอร์รี่รสหวาน เปรี้ยวสาดส่ง และครัมเบิ้ลเพิ่มความกรุบๆ ดีใช้ได้เลยครับ

     - Double choc soft cookie with ice cream ( 155 บาท) ????????????: คุ๊กกี้ช็อกโกแลต สูตร soft สร้างสรรค์จากช็อกโกแลตเบลเยี่ยม (เค้าว่างั้น 555+) อบร้อนๆสดใหม่ๆ ทานคู่กับไอศครีมวานิลลา ราดด้วยช็อกโกแลตอีกที เพิ่มความเข้มดำเมี่ยมกันไป 555+ ดีใช้ได้ครับ

     - Babo milk tea ( 45 บาท) ????????????????: สินค้าแนะนำ หน้าร้านป้ายรูปแก้วสูงกว่าเด็ก 8 ขวบ 555+ ชานมสูตรไต้หวัน สีสวยน่าทาน เต็มๆแก้วดี น้ำแข็งไม่มาก มาพร้อมมุกหนึบหนับๆมากไม่หยอก ดีงามใช้ได้เลยครับ

     - Lemon tea ( 55 บาท) ????????????: สีดูเข้มข้น น่ามีความหวัง รสเปรี้ยวอ่อ่น หวานพอประมาณ หอมพอได้ พอใช้ได้ครับ

     - น้ำชาเอิร์ลเกรย์ ( ฟรี )
  
<<จบเกมส์แลกชิพ ดูผลงาน>>

     >รสชาติ – 3.5/5 : ของหวานดูดีใช้ได้ครับ ทรงดูดี วัตถุดิบดี รสสัมผัสดีใช้ได้ แพนเค้กเนื้อดี คุกกี้ยังไม่โดนมาก รสไม่เข้ม เนื้อร่วน ออกแข็งๆ ไม่เหนียวอย่างปราถนา ไอศครีมพอใช้ได้ ผลไม้สด แต่ยังไม่แจ่มมาก เครื่องดื่มหวานพอดีๆ ความหอมพอใช้ได้ กลมกล่อมลงตัวดีพอควร รวมๆแล้วเข้มข้นปานกลาง หน้าตาน่าทานดีใช้ได้ครับ

     >ราคา – 3.5/5 : พอแวะหากัน กระชับความสัมพันธ์ก็พอ ของหวานราคาไม่เบาเหมือนกัน เหมือนนั่งอยู่ในร้านชื่อดังที่กรุงเทพ 555+ คุณภาพกลางๆ ปริมาณพอได้ เครื่องดื่มดูเหมาะสม ทั้งราคา คุณภาพและปริมาณ มีน้ำชาทานฟรีก็ดูดีไม่น้อย น้อง GB ก็พอจะกล้อมแกล้มๆทานได้จ๊ะ

     >บรรยากาศ – 3.75/5 : ร้านตกแต่งได้ดูทีเดียว ให้บรรยากาศแตกต่างกับ ด้านนอกที่เป็น Lotus อย่างสิ้นเชิง 555+ เน้นลายไม้ สีโทนไม้ สร้างบรรยากาศอบอุ่นได้ดี มีโต๊ะ-เก้าอี้ก็เป็นแบบไม้อีกเช่นกัน นั่งทานได้เรื่อย แอร์เย็นสบายดี สะอาดและความเป็นระเบียบดีครับ

     >บริการ – 3.5/5 : น้องๆต้อนรับขับสู้และเชียร์แขกดีใช้ได้ครับ ยิ้มแย้มแจ่มใสและสุภาพดีใช้ได้ครับ บริการรวดเร็วดี ตระเตรียมใช้เวลาพอสมควรครับ สถานที่จอดรถ กว้างขวางโลตัสทั้งทีไม่ค่อยมีผิดหวังครับ

<< คนที่บ้านถาม ไปไหนมา...555+ >>

     หวานปากหวานคอ พอใช้ได้จ๊ะ

 ===================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.
